ཕྱིས་སུ།ཁོས་མར་ནང་སྤྲུལ་སྐུའི་སྐུ་པར་བཅུག་ཡོད་པའི་ཤེལ་སྒྲོམ་ཆུང་ཆུང་དེ་སྐེ་ལ་བཏགས།ཉིན་དེར་ཚོང་བ་དེས་ཁོརང་ས་གང་ལ་སོང་ཡང་སྐུ་པར་དེ་སྐེ་ནས་གྲོལ་མ་མྱོང་།སྣང་བ་ཞིག་ལ་སྐྱབས་མགོན་ཚང་གིས་ཐུགས་རྗེའི་སྤྱན་གྱིས་སྲུང་ཡོད་པ་འདྲ།དོན་ཐམས་ཅད་བདེ་བླགས་ཀྱིས་འགྲུབ་ཡོང་།ཟེར།སྤྲུལ་སྐུའི་སྲུང་འཁོར་དེ་སྐེ་ལ་བཏགས་པ་ནས་བཟུང་།ཁོར་ཡང་དེ་ལྟ་བུའི་ཚོར་སྣང་བྱུང་།ཁོས་ཅི་བསྒྲུབས་ཀྱང་དོན་ཐམས་ཅད་བདེ་ལེགས་ཡིན་པ་དང་རླུང་རྟ་རྒྱུགས་པའི་ཚོར་སྣང་བྱུང་།མ་གཞིར་ད་ནི་ཁོ་རང་གསལ་སྒྲོན་གྱིས་བསྒྲགས་པའི་ཐ་ཚིག་དེ་ལས་ཐར་ཡོད་དམ།